חוק הספנות (כלי שיט זר בשליטה של גורם ישראלי)

{{ח:התחלה}}
{{ח:כותרת|חוק הספנות (כלי שיט זר בשליטה של גורם ישראלי), תשס״ה–2005}}

{{ח:פתיח-התחלה}}
{{ח:מאגר|2000467}} {{ח:תיבה|ס״ח תשס״ה, 989|חוק הספנות (כלי שיט זר בשליטה של גורם ישראלי)|https://fs.knesset.gov.il/16/law/16_lsr_299883.pdf}}.
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בחוק זה –
{{ח:ת|סוג=הגדרה}} ”אמצעי שליטה“, בתאגיד – כל אחד מאלה:
{{ח:תתת|(1)}} זכות ההצבעה באסיפה כללית של חברה או בגוף מקביל לה בתאגיד שאינו חברה;
{{ח:תתת|(2)}} הזכות למנות דירקטורים או מנהל כללי של חברה או בעלי תפקידים דומים בתאגיד שאינו חברה;
{{ח:תתת|(3)}} הזכות להשתתף ברווחי התאגיד;
{{ח:תתת|(4)}} הזכות לחלק ביתרת נכסי התאגיד, לאחר סילוק חובותיו בעת פירוקו;
{{ח:ת|סוג=הגדרה}} ”גורם ישראלי“, לגבי יחיד – אזרח ישראלי או תושב ישראל, ולגבי תאגיד – תאגיד שהתאגד בישראל, למעט חברת חוץ שנרשמה לפי הוראות {{ח:חיצוני|חוק החברות#סעיף 346|סעיף 346 לחוק החברות, התשנ״ט–1999}};
{{ח:ת|סוג=הגדרה}} ”הבעלים הרשום“ – התאגיד הרשום בתעודת הרישום של כלי שיט כבעל כלי השיט;
{{ח:ת|סוג=הגדרה}} ”החזקה“, לענין אמצעי שליטה בתאגיד – במישרין או בעקיפין, בין לבד ובין יחד עם אחרים, לרבות באמצעות אחר ובכלל זה נאמן או שלוח, או באמצעות זכות המוקנית לפי הסכם, או בכל דרך אחרת;
{{ח:ת|סוג=הגדרה}} ”הממונה על הרישום“ – מי שהשר מינהו להיות הממונה על הרישום לפי {{ח:פנימי|סעיף 3|סעיף 3(ב)}};
{{ח:ת|סוג=הגדרה}} ”כלי שיט“ – כל כלי העשוי לשוט, שתפוסתו ברוטו למעלה מ־500 טון;
{{ח:ת|סוג=הגדרה}} ”כלי שיט זר“ – כלי שיט שאינו חייב ברישום במרשם הישראלי לפי הוראות {{ח:חיצוני|חוק הספנות (כלי שיט)|חוק הספנות (כלי שיט), התש״ך–1960}};
{{ח:ת|סוג=הגדרה}} ”פנקס הרישום“ – הפנקס המתנהל לפי הוראות {{ח:פנימי|סעיף 3|סעיף 3(א)}};
{{ח:ת|סוג=הגדרה}} ”שליטה“, של גורם ישראלי בכלי שיט זר – היכולת של גורם ישראלי להורות על תפעולו של כלי השיט הזר, בין לבד ובין יחד עם אחרים או באמצעותם, בין במישרין ובין בעקיפין, לרבות יכולת כאמור הנובעת מכוח החזקת אמצעי שליטה בבעלים הרשום או בתאגיד האחראי לתפעולו של כלי השיט, מכוח תקנון הבעלים הרשום או התאגיד האחראי לתפעולו של כלי השיט, מכוח חוזה בכתב או בעל פה או באופן אחר, או מכל מקור אחר, ולמעט יכולת כאמור הנובעת רק ממילוי תפקיד של נושא משרה בתאגיד; לענין הגדרה זו –
{{ח:תתת|(1)}} בלי לגרוע מכלליות האמור, חזקה היא כי גורם ישראלי הוא בעל יכולת להורות על תפעולו של כלי שיט אם הוא מחזיק בשיעור הגדול ביותר של אמצעי שליטה מסוג כלשהו בבעלים הרשום או בתאגיד האחראי לתפעולו של כלי השיט, או שבידו היכולת למנוע קבלת החלטות עסקיות של הבעלים הרשום או של התאגיד האחראי לתפעולו של כלי השיט, למעט החלטות שענינן הנפקה של אמצעי שליטה בבעלים הרשום או בתאגיד האחראי לתפעולו של כלי השיט או החלטות שענינן מכירה או חיסול של רוב עסקי הבעלים הרשום או התאגיד האחראי לתפעולו של כלי השיט או שינוי מהותי בהם;
{{ח:תתת|(2)}} לשם בחינת היכולת של גורם ישראלי להורות על תפעולו של כלי שיט זר, יראו את ההחזקה של מספר גורמים ישראלים באמצעי שליטה בתאגיד רשום או בתאגיד האחראי לתפעולו של כלי השיט, במצטבר, כהחזקה של גורם ישראלי אחד, ויראו את יכולת ההשפעה של מספר גורמים ישראליים על תפעולו של כלי השיט, במצטבר, כיכולת של גורם ישראלי אחד;
{{ח:ת|סוג=הגדרה}} ”תפעול“, לענין כלי שיט – ציוות כלי השיט באנשי צוות, ותפעולו של גוף כלי השיט, מערכותיו ומיתקניו;
{{ח:ת|סוג=הגדרה}} ”השר“ – שר התחבורה.

{{ח:סעיף|2|חובת רישום}}
{{ח:ת}} כלי שיט זר שהוא בשליטה של גורם ישראלי, חייב ברישום בפנקס הרישום.

{{ח:סעיף|3|פנקס הרישום והממונה על הרישום}}
{{ח:תת|(א)}} הממונה על הרישום ינהל פנקס רישום לצורך רישום כלי שיט זרים שהם בשליטה של גורם ישראלי.
{{ח:תת|(ב)}} השר ימנה את הממונה על הרישום מקרב עובדי משרדו; הודעה על המינוי תפורסם ברשומות.

{{ח:סעיף|4|הודעה על שליטה}}
{{ח:תת|(א)}} גורם ישראלי שהוא בעל שליטה בכלי שיט זר, ימסור הודעה על כך לממונה על הרישום בתוך 30 ימים מיום שהיה לבעל שליטה כאמור (בחוק זה – הודעה על שליטה).
{{ח:תת|(ב)}} גורם ישראלי שמסר הודעה על שליטה ימסור לממונה על הרישום, לפי דרישתו, פרטים, מסמכים או תעודות הנוגעים לכלי השיט הזר, ובין השאר בדבר גוף כלי השיט, מבנהו, מערכותיו וכל פרט אחר הנוגע להפעלתו, וכן כל פרט, מסמך או תעודה הנחוצים, לדעת הממונה על הרישום, לשם בחינת מידת השליטה בכלי השיט הזר והוכחתה; כמו כן יודיע הגורם הישראלי כאמור, לממונה על הרישום, על כל שינוי מהותי שחל בפרט מהפרטים שנמסרו לפי סעיף קטן זה ויצרף את המסמכים או התעודות הנוגעים לענין.

{{ח:סעיף|5|סמכויות הממונה על הרישום}}
{{ח:תת|(א)}} היה לממונה על הרישום יסוד סביר להניח כי גורם ישראלי הוא בעל שליטה בכלי שיט זר, ואותו גורם ישראלי לא מסר הודעה על שליטה, רשאי הממונה על הרישום לדרוש מהגורם הישראלי האמור הסבר בקשר למידע שבידו בענין השליטה בכלי השיט הזר, וכן להורות לו על מסירת פרטים, מסמכים או תעודות כאמור {{ח:פנימי|סעיף 4|בסעיף 4(ב)}}.
{{ח:תת|(ב)}} נוכח הממונה על הרישום, לאחר קבלת הסבר כאמור בסעיף קטן (א) או בדרך אחרת, כי גורם ישראלי הוא בעל שליטה בכלי שיט זר, רשאי הוא לרשום את כלי השיט הזר בפנקס הרישום לאחר שנתן לאותו גורם ישראלי הזדמנות להשמיע את טענותיו.

{{ח:סעיף|6|תחולת {{ח:חיצוני|חוק הספנות (ימאים)|חוק הספנות (ימאים)}}}}
{{ח:תת|(א)}} כלי שיט זר הרשום בפנקס הרישום, יחולו עליו, על הגורם הישראלי שהוא בעל שליטה בו, על איש צוות ישראלי המשרת בו, ועל איש צוות אחר המשרת בו אם הסכים לכך, הוראות {{ח:חיצוני|חוק הספנות (ימאים)|חוק הספנות (ימאים), התשל״ג–1973}} (בסעיף זה – חוק הספנות (ימאים)), כאילו היה כלי השיט הזר רשום בישראל; לענין זה, ”איש צוות ישראלי“ – כהגדרתו {{ח:חיצוני|חוק הספנות (ימאים)|בחוק הספנות (ימאים)}}.
{{ח:תת|(ב)}} היה בהחלת הוראות {{ח:חיצוני|חוק הספנות (ימאים)|חוק הספנות (ימאים)}} כאמור בסעיף קטן (א) כדי לסתור הוראה לענין אזרחותם או תושבותם של אנשי הצוות לפי חוק המדינה שבה רשום כלי השיט הזר, הוראת אותה מדינה עדיפה, והטוען לעדיפות זו – עליו הראיה.

{{ח:סעיף|7|הפסקת השליטה}}
{{ח:תת|(א)}} גורם ישראלי שחדל להיות בעל שליטה בכלי שיט זר הרשום בפנקס הרישום, יודיע על כך לממונה על הרישום בתוך 30 ימים מיום שחדל להיות בעל שליטה כאמור; הודיע כאמור, רשאי הממונה על הרישום לדרוש ממנו פרט, מסמך, או תעודה הנחוצים לדעתו לשם הוכחת הפסקת השליטה בכלי השיט הזר.
{{ח:תת|(ב)}} נוכח הממונה על הרישום, על סמך הודעה כאמור בסעיף קטן (א) או בדרך אחרת, כי גורם ישראלי חדל להיות בעל שליטה בכלי שיט זר הרשום בפנקס הרישום, ימחק את כלי השיט מפנקס הרישום לאחר שנתן לגורם הישראלי האמור הזדמנות להשמיע את טענותיו.

{{ח:סעיף|8|עונשין}}
{{ח:ת}} גורם ישראלי שלא מסר לממונה על הרישום הודעה על שליטה, בניגוד להוראות {{ח:פנימי|סעיף 4|סעיף 4(א)}}, או שלא מסר לממונה על הרישום פרטים, מסמכים או תעודות שנדרש למסרם לפי הוראות {{ח:פנימי|סעיף 4|סעיפים 4(ב)}} {{ח:פנימי|סעיף 5|או 5}}, דינו – קנס כאמור {{ח:חיצוני|חוק העונשין#סעיף 61|בסעיף 61(א)(3) לחוק העונשין, התשל״ז–1977}}, ובעבירה נמשכת – קנס נוסף בשיעור הקבוע {{ח:חיצוני|חוק העונשין#סעיף 61|בסעיף 61(ג) לחוק האמור}}, לכל יום שבו נמשכת העבירה.

{{ח:סעיף|9|שמירת סמכויות וחובות}}
{{ח:ת}} סמכויות לפי חוק זה אינן גורעות מסמכויות לפי חיקוק אחר, וקיום חובה לפי חוק זה אינו פוטר מקיום חובה לפי חיקוק אחר.

{{ח:סעיף|10|ביצוע ותקנות}}
{{ח:ת}} השר ממונה על ביצוע חוק זה והוא רשאי להתקין תקנות בכל הנוגע לביצועו.

{{ח:סעיף|11|הוראת מעבר}}
{{ח:ת}} כלי שיט זר שהוא בשליטה של גורם ישראלי, אשר ערב תחילתו של חוק זה ניתנה לגביו הודעה לפי {{ח:חיצוני|תקנות שעת חירום (פיקוח על כלי שיט)#סעיף 7|תקנה 7(ב) שבתוספת לחוק להארכת תוקף של תקנות שעת חירום (פיקוח על כלי שיט) [נוסח משולב], התשל״ג–1973}}, יראו אותו כאילו נרשם בפנקס הרישום לפי הוראות חוק זה.

{{ח:סעיף|12|}}
{{ח:ת}} {{ח:הערה|הנוסח שולב {{ח:חיצוני|חוק הספנות (ימאים)|בחוק הספנות (ימאים), התשל״ג–1973}}.}}

{{ח:סעיף|13|}}
{{ח:ת}} {{ח:הערה|הנוסח שולב {{ח:חיצוני|חוק בתי משפט לענינים מינהליים|בחוק בתי משפט לענינים מינהליים, התש״ס–2000}}.}}

{{ח:סעיף|14|}}
{{ח:ת}} {{ח:הערה|הנוסח שולב {{ח:חיצוני|תקנות שעת חירום (פיקוח על כלי שיט)|בחוק להארכת תוקף של תקנות שעת חירום (פיקוח על כלי שיט) [נוסח משולב], התשל״ג–1973}}.}}

{{ח:חתימות|התקבל בכנסת ביום ג׳ בתמוז התשס״ה (27 ביולי 2005).}}
* '''אריאל שרון'''
ראש הממשלה
* '''שאול מופז'''
שר התחבורה
* '''משה קצב'''
נשיא המדינה
* '''ראובן ריבלין'''
יושב ראש הכנסת
{{ח:סוגר}}
{{ח:סוף}}
[[קטגוריה:בוט חוקים]]